เรื่องร้องเรียน: ทางชมรมคนรักสวนรถไฟ ได้ทำหนังสือยื่นเรื่องคัดค้านการที่ทางศูนย์กีฬาปิดกั้นพื้นที่ห้ามประชาชนใช้เป็นทางเดินผ่าน โดยจะผ่านได้เฉพาะผู้ที่ทำบัตรสมาชิกกับทางศูนย์เท่านั้น
การดำเนินการของเจ้าหน้าที่: ทางศูนย์กีฬาวชิรเบญจทัศ ขอชี้แจงรายละเอียด ดังนี้ เส้นทางตามที่ผู้ร้องเรียนได้แจ้งมานั้นอยู่ในพื้นที่การดูแลของศูนย์กีฬาวชิรเบญจทัศ เป็นพื้นที่ให้บริการเฉพาะสมาชิกของศูนย์กีฬา เพื่อป้องกันบุคคลอื่นที่จะเข้ามามั่วสุม หรือมิจฉาชีพที่จะเข้ามาลักทรัพย์ของสมาชิกที่มาใช้บริการศูนย์กีฬา หากผู้ร้องหรือประชาชนทั่วไปต้องการที่จะใช้เส้นทางเพื่อเป็นทางผ่าน สามารถแจ้งหัวหน้างานรักษาความปลอดภัยหรือเจ้าหน้าที่รักษาความปลอดภัย เพื่อที่จะได้แจ้งให้เจ้าหน้าที่รักษาความปลอดภัยจุดต่างๆ ทราบโดยทั่วกันและสามารถเดินผ่านได้เป็นกรณีพิเศษไป โดยไม่ต้องสมัครสมาชิก
ความเห็นของผู้แจ้ง: รับเรื่องร้องเรียนและตอบคำถามให้ข้อมูลได้รวดเร็วมาก ขอบคุณมากค่ะ
พื้นที่: แขวงจตุจักร เขตจตุจักร กรุงเทพมหานคร